Τεχνικογεωλογική αξιολόγηση για το σχεδιασμό και τη κατασκευή της σήραγγας Αγίου Βασιλείου με τη μέθοδο της Επανεπίχωσης και Εκσκαφής κατά μήκος της Νέας Σιδηροδρομικής Γραμμής Κορίνθου-Πατρών
Creators: name: Μπατζάκα, Ρόζα Παναγιώτη
Publisher: name: Aristotle University of Thessaloniki
Year: 2019
Subjects: Τεχνικογεωλογική αξιολόγηση
Μέθοδος Επανεπίχωσης και Εκσκαφής
Τεταρτογενής σχηματισμοί
Engineering geological assessment
Cover and Cut method
Quaternary formations

description: Στην παρούσα διπλωματική εργασία παρουσιάζεται η γεωλογική και τεχνικογεωλογική αξιολόγηση των αποτελεσμάτων των γεωερευνητικών εργασιών υπαίθρου και εργαστηριακών δοκιμών, που εκτελέστηκαν για την κατασκευής της σήραγγας του Αγίου Βασιλείου με τη μέθοδο επανεπίχωσης και εκσκαφής , κατά μήκος της νέας σιδηροδρομικής γραμμής Κορίνθου-Πατρών. Σκοπός της εργασίας είναι η διερεύνηση της στρωματογραφίας του υπεδάφους, ο προσδιορισμός των φυσικών και μηχανικών ιδιοτήτων των εδαφικών σχηματισμών, ο προσδιορισμός της στάθμης του υπόγειου υδροφόρου ορίζοντα και γενικά όλων των τεχνικογεωλογικών παραμέτρων και πληροφοριών που απαιτούνται για το γεωτεχνικό σχεδιασμό του Cover-and-Cut. Για το σκοπό αυτό, πραγματοποιήθηκαν γραφήματα που απεικονίζουν τις μεταβολές των αποτελεσμάτων , όπως των δοκιμών Nspt και της κοκκομετρικής ανάλυσης κ.α., τα οποία προβάλλονται σε σχήματα , όπου δείχνουν ανάλογα με το βάθος την ποιότητα του εδαφικού υλικού. Το υπό μελέτη τμήμα της σιδηροδρομικής γραμμής, αναπτύσσεται εντός της κατοικημένης περιοχής του Αγ. Βασιλείου, όπου η χάραξη σε γενικές γραμμές ακολουθεί την υφιστάμενη υπέργεια σιδηροδρομική γραμμή Πάτρα – Πύργος του Ο.Σ.Ε. Η περιοχή του τεχνικού χαρακτηρίζεται από ήπιο πεδινό ανάγλυφο και το υπέδαφος αποτελείται γενικά από ποταμοχειμάριες και θαλάσσιες αποθέσεις του Τεταρτογενούς , όπως άμμοι, άργιλοι και χάλικες. Η ποιότητα των εδαφικών σχηματισμών ανήκει στην κατηγορία της πυκνής έως πολύ πυκνής απόθεσης στα αμμώδη υλικά και στιφρής έως πού στιφρής στα αργιλικά υλικά. Τα υλικά αυτά μπορούν να προκαλέσουν σοβαρούς κινδύνους για την θεμελίωση ,μίας υπόγειας σήραγγας, γι’ αυτό είναι αναγκαία η γνώση του βαθμού συνεκτικότητας της φύσης των αργιλικών υλικών, της αντοχής, της φέρουσας ικανότητας και της διαπερατότητας των σχηματισμών. Εξαιτίας της στρωματογραφίας, η περατότητα του νερού χαρακτηρίζεται ως υψηλή, γι’ αυτό και προτείνονται αποστραγγιστικά έργα με σκοπό να ανακουφίσουν το έργο από τις προβλεπόμενες πιέσεις πόρων. Για τον σκοπό αυτό, συνίστανται οι δοκιμές μεταβλητού φορτίου (Maag) και σταθερής στάθμης (Δοκιμές Lefranc). Τέλος, γίνεται μία αναφορά στον σχεδιασμό του Cover-and-Cut, που περιγράφει τις φάσεις κατασκευής και τον υδραυλικό σχεδιασμό του τεχνικού
description: The present diploma thesis presents the geological and technological assessment of the results of the field research and laboratory tests carried out for the construction of the Agios Vasilios tunnel with the Cover-and-Cut method along the new Corinth-Patras railway line. The aim of the thesis is to investigate the substratum stratigraphy, to determine the physical and mechanical properties of the soil formations, to specify the groundwater level and all the engineering geological parameters and information required for the Cover-and-Cut design. For this purpose, graphs were made to illustrate the changes in test results, such as Nspt and granulometric analysis, etc., which are plotted in figures, and show depending on the depth the quality of the soil material. The section under study of the railway line, is being developed within the Ag. Vasiliou residential area, where generally the layout follows the existing Patras – Pirgos OSE railway line. The area of the engineering structure is characterized by mild flat terrain and the subsoil is generally composed of river and marine deposits of the Quaternary, such as sands, clay and gravel. The quality of the soil formations belongs to the category of dense to very dense deposition in the sandy materials and stiff to very stiff deposition in the clay materials. These materials can cause serious risks for the foundation of an underground tunnel, so it is necessary to know the degree of consistency of the nature of the clay materials, the strength, the bearing capacity and the permeability of the formations. Due to the stratigraphy, water permeability is high, so drainage works are proposed to relieve the structure from predicted strain pores. For this purpose Variable Load Tests (Maag) and Stable Level Tests (Lefranc Tests), are recommended. Finally, a reference is made to the Cover-and-Cut design, which describes the construction phases and hydraulic design of the engineering structure